TENTO PROGRAM ZAHŔŇA VYSOKO RIZIKOVÉ ČINNOSTI VYKONÁVANÉ
PO KONZULTÁCII S LEKÁRMI NEVYKONÁVAJTE ICH BEZ ODBORNÉHO DOZORU
ARKTICKÁ OBLASŤ NÓRSKA
Chris, chceli sme s tebou prejsť plán,
aby si mal zbežnú predstavu, do čoho ideš.
Najväčším rizikom je, že čím dlhší čas stráviš vo vode,
exponenciálne narastá riziko. Keď prekročíš bod,
kedy by si mal vyjsť von, existuje reálne riziko, že zomrieš.
Aha.
Ako vidíte,
bezpečnostný tím má trošku obavy, čo sa chystám urobiť.
Ja ich mám tiež.
Tak tu začneme, dobre?
Nejako ma nahovorili, aby som plával v šírom mori…
Dobre.
…v Arktíde.
Zapoj na mori svoju vôľu.
Dve minúty!
Ak niečo naozaj z duše neznášam…
je to chlad.
Prečo to robím? Prečo?
ŠTYRI DNI PREDTÝM
-Zaujímavá zmena scenérie. -Krásne prostredie.
Takže tu nepadajú zo stromov mangá!
Nie.
Na ceste za svojím poslaním žiť dlhšie som vymenil teplo Austrálie
za zamrznutý sever.
A na tejto ceste sú tu so mnou títo šašovia.
Môj mladší brat Liam a starší brat Luke.
Keď som ich volal na pláž,
neviem, či si predstavovali práve toto.
Pomaly s tou spojkou, kámo.
Vôbec necítim podlahu. Mám trochu hrubé čižmy.
Nechali sme šoférovať toho najhoršieho šoféra.
-Prečo šoféruje Chris? -Vážne?
Som ten najlepší vodič.
Sme tu s mužom, ktorí tvrdí, že extrémne teploty
mi prospejú. Je to športový vedec Ross Edgley.
Nič lepšie neexistuje, čo poviete?
Ako miesto na tréning, ako športové laboratórium…
Som vo svojom živle.
Neviem, či mi to až tak vyhovuje.
Ross Edgley je jeden spomedzi ľudí s najlepšou kondíciou na svete.
Človek, ktorý vždy ide až na hranicu.
Je jediný na svete, ktorý oboplával celú Veľkú Britániu.
Plával 157 dní po sebe.
Ale to nie je všetko…
napríklad pláva v ľadovej vode.
Ako ľudia skutočne prospievame len pri nepriazni osudu.
ROSS EDGLEY ŠPORTOVÝ VEDEC
Dozviete sa o svojej fyziológii, odhalíte svoju mentalitu…
a dokonca existujú teórie, že vystavovať organizmus extrémnym teplotám
vám môže predĺžiť život.
A práve preto som sa dal na toto arktické dobrodružstvo.
Ross možno zbožňuje chlad, ale ja som skôr ako Zlatovláska.
Ani príliš horúco, ani príliš chladno, najšťastnejší som uprostred.
Možno by ste povedali, že zdržiavať sa v príjemnej teplote
je aj najlepší spôsob, ako dlhodobo zostať zdravý.
Nová veda však tvrdí, že vystavovanie sa extrémnym teplotám
môže váš organizmus prinútiť posilniť obranný systém…
IMUNITNÝ SYSTÉM
…a zapnúť mikroskopické systémy na opravu…
ktoré by mohli znížiť riziko ochorení a možno vám predĺžiť život.
Takže nastal čas na vážnu šokovú terapiu.
Po troch dňoch tréningu sa Chris pokúsi plávať v studenej vode,
čo v maximálnej miere otestuje jeho organizmus.
Dvestotridsať metrov cez ľadový arktický fjord
a bude mať na sebe len plavky a úsmev.
Ak to vydrží, možno si chlad obľúbi…
a zaradí ho do svojho života.
TELO BEZ HRANÍC S CHRISOM HEMSWORTHOM
2. DIEL ŠOK
Tak ako sa s týmto všetkým vyrovnáva tvoja austrálska fyziológia?
Momentálne som v úplnom šoku. Odpadnú mi uši.
Sú ako malé cencúle a mám trochu obavy.
TRI DNI DO PLÁVANIA V ARKTÍDE ÚVODNÉ VYSTAVENIE
Teraz sa ponoríme.
Hej.
Chcem, aby si len v plavkách vliezol do vody
a zažil na vlastnej koži chlad v najsurovejšej forme.
-Jasné. -Je to ako krst.
Pokrstíme ťa. Musíš pochopiť,
čo sa deje v tele. Takže…
Telo vie, že o sekundu zamrzne.
Áno. To je ono.
Nie, ale bude to pre telo šok.
Nebudem ti klamať.
Budem k tebe úprimný.
Aby sa Chris pripravil na plávanie, prvým krokom je úplné ponorenie.
Problém je, že studená voda vyvoláva veľmi silné mechanizmy prežitia.
Ale ak trénujete na plávanie v ľadovej vode, pracujú proti vám.
Chcem, aby Chris pochopil, aké sú tieto reakcie,
a potom ich začal krotiť.
Jedna z prvých vecí, ktoré zažijeme,
je reflex lapania po dychu. Telo vlastne…
Presne tak. Chceš sa nadýchnuť, je to úplne normálne.
-Ide o prežitie. -Úplne normálne.
-Áno. -Áno.
Keď spustíme stopky
a vojdeme dnu, v podstate
odpočítavame sekundy k podchladeniu
a poviem to rovno, k strate vedomia a smrti.
A k rozlúčke so životom.
Ideme na to!
Než necháme Chrisa plávať v otvorenom mori,
chcem vidieť, či dokáže prekonať počiatočný šok
a vydržať aspoň pár minút tu v prístave.
Či si myslím, že to ten horkokrvný Austrálčan dokáže? Neviem.
Áno, výborný nápad!
-Ideme. -Poď za mnou.
Dobre.
TEPLOTA VODY 2,7 °C.
-To je ono. Dýchaj. -Páni.
Dobre. Výborne.
-Dýchaj. -Uf!
Dobre. Zvládaš to. To je reflex lapania po dychu.
Hyperventilácia. Skús ju ovládnuť.
Nemôže ma ovládnuť.
Pud sebazáchovy, telo ti hovorí, aby si vypadol. Prekonaj to.
-Ako ti je? -Mrznem.
-Dobre. -Hej.
Mám pocit, že som v plameňoch.
Dýchaj. Máme za sebou minútu. Čo sa teraz deje?
-Už máme za sebou reflex lapania po dychu. -Nemáme.
-Stále ho máš? -Nemám nič za sebou!
-Zabudli napustiť horúcu vodu. -Panebože.
Akoby to nestačilo,
Luke, Liam a kamoš Mick majú miesta v prvom rade.
Letné kúpanie?
-Hej! -Áno, chlapci!
Bože.
Prečo som ich sem volal?
Ako tam je?
Vynikajúco. Teplučko.
Ako sa ti zmrštil?
Čo by si povedal na to, keby sme si ponorili tvár?
Dobre, poďme na to.
Fíha!
-Hrozný nápad. -Urobil si na mňa dojem.
Myslím, že sme už dokázali, čo sme chceli. Môžeme vyjsť?
-Áno. Vydržíš ešte 30 sekúnd? -Čože?
Cítiš, ako sa ti odkrvujú končatiny?
Áno, všade ma niečo bolí.
-Rýchly test. -Áno.
-Rýchly test motoriky. -Dobre.
-Ako to ide? -Mám pocit…
-Ako rýchlo vieš hýbať rukami? -…mravčenia!
Kruci.
-Máme za sebou… -Skvelé.
…dve minúty 50.
-Hovor so mnou. Ako sa cítiš? -Akoby som umieral.
Dobre…
Asi aj umieraš.
-Poďme von. -Nie, ešte 30 sekúnd.
-Nechoď von. -Už to nevrav!
-Päť minút. -Ešte 30.
Hotovo, zvládol si to super.
Neviem, či dokážem vyjsť.
-Dobre, chlape. -Nemôžem…
-Poďme. -To zvládneš, Chris.
Necítim si ruky.
A teraz kľuky, Chris!
Panebože, máme uterák?
Tu máš.
Čo je to za uterák?
Najmenší uterák na svete!
-To nič, teplý vietor. -Panebože.
Prichádza búrka, chlapi, musíme ísť do bezpečia!
Aby sa Chris spamätal zo šoku, musíme mu postupne zvýšiť
telesnú teplotu na normálnu hodnotu.
Krucinál. Moje prsty.
Poď, len poď.
-Dobre. -Páči sa.
Dobre, na tri.
-Nemám prsty. -Neboj sa, spamätajú sa.
To je najťažšia vec, čo som kedy urobil. Určite.
-Bolo to… -Bolo to úžasné.
…otrasné.
Vieš, v kariére sú momenty, ktoré oľutuješ.
Toto bol jeden z nich, Ross.
To je teda niečo.
Zažiť taký chlad je naozaj intenzívny zážitok.
Mám pocit, že som prekročil zónu pohodlia
asi viac, než kedykoľvek predtým.
-Mám ťa objať? -Mám studené ruky.
Zmrznuté.
-Ďakujem. -Nech sa páči.
Strčím tam prst. Je to vriace?
Nemám predstavu.
Nebolo to ľahké.
A v otvorenom mori to bude ešte ťažšie.
Aby mal Chris šancu zvládnuť to plávanie, musí začať krotiť svoje reakcie.
Niektorí vedci sú presvedčení, že zvládnutie reakcií tela
na chlad môže mať neskôr obrovský prospech pre zdravie.
38 ROKOV
Ako starnem, môžem sa tešiť na jednu zvláštnosť, že môj zabudovaný
obranný systém môže zlyhať.
V krvných cievach tela môže nevítaný nárast imunitných buniek
spôsobiť vedľajšie poškodenie…
a narobiť viac škody ako úžitku.
Výsledný rozpad v tkanivách a orgánoch sa volá chronický zápal.
A ten podnecuje dvoch najväčších zabijakov súčasnosti.
CHOROBY SRDCA CUKROVKA
Existuje však teória, že zoslabenie našich reakcií na chlad…
by mohlo pomôcť znovu naštartovať ten darebácky imunitný systém
a znížiť riziká smrteľných ochorení v starobe.
Ja sa teda musím podrobiť pravidelným návalom ľadovej bolesti,
ale prínosy nepocítim ešte niekoľko rokov?
Fantastické.
Našťastie je tu ešte jedna výhoda, ktorá sa môže prejaviť oveľa skôr.
Keď Johanne Nordblad pri nehode na bicykli rozdrvilo nohu,
zlomeniny sa jej zahojili, ale bolesť neustúpila.
Mala som pocit, že mi horia kosti.
Nemohla som spať.
HEINOLA, FÍNSKO
Tri roky som mala nohu v agónii.
Bola som pripravená skúsiť všetko.
Bežné lieky nepomohli.
Lekári jej teda predpísali radikálnu alternatívu.
Nový spôsob liečby založený na teórii, že studená voda môže rozbiť
signály bolesti, kým prídu do mozgu.
Keď som nohu vložila do vody,
prvý raz od nehody ma nebolela.
Do očí mi vošli slzy a rozplakala som sa.
Johanna získala späť svoj život…
ale tam sa nezastavila.
Už predtým sa potápala bez prístrojov…
ale ponárať sa do zamrznutých jazier
jej umožnilo chlad nielen znášať,
ale aj sa mu poddať.
Vďaka liečbe som sa zbavila strachu z chladu.
Ak zachováte pokoj, môžete vo vode zostať oveľa dlhšie.
Prinieslo mi to viac než len úľavu od bolesti.
Keď plávate v studenej vode, nebývate tak často chorý.
Cítim sa zdravšia a plná energie.
Správna dávka šoku by mohla zvýšiť vašu schopnosť bojovať proti infekciám.
A nemusíte sa práve potápať v ľadovej vode.
Podľa jednej štúdie sú ľudia, ktorí si každý deň pri sprchovaní
posledných 30 sekúnd pustia studenú vodu, takmer o 30 percent menej chorí.
To je celkom pôsobivé.
Je dobré vyjsť zo zóny pohodlia.
Otvorte svoju myseľ.
Poddajte sa pocitu chladu.
Objavujú sa stále nové prínosy, a tak si ľudia nachádzajú vlastné spôsoby,
ako využiť extrémne teploty vo svoj prospech.
Chceme s mojím tréningom pokročiť,
a tak Ross prišiel so skvelým nápadom, ako ma opäť vlákať do vody.
Vie, že je jedna vec, ktorej neodolám.
DVA DNI DO PLÁVANIA V ARKTÍDE DLHŠIE VYSTAVENIE
Je tu úplne krásne, ale mozog ti hovorí:
„Čo sa tu deje? Prečo smerujeme vo vody,
„ale brodíme sa snehom?“
Po tomto ožiješ.
V Austrálii surfujem veľa, ale ísť do vody v týchto podmienkach…
to je drsné.
našťastie tu mám dobrého kamoša.
Trojnásobného svetového šampióna Micka Fanninga, ktorého povolal Ross.
Toto miesto,
to je úplne iný zážitok v porovnaní s tým, na čo sme zvyknutí doma.
-Doma to je hračka, že? -Hej.
Máš plavecké šortky, je teplo, zaparkuješ priamo na pláži.
Tu musíš premýšľať, ako sa zahreješ,
ako prejdeš cez vlny a…
S takými surovými a skutočnými živlami,
v takýchto podmienkach sa musíš sústrediť.
Inak skončíš tam na skalách.
Áno.
Ideme na to?
TEPLOTA VODY 3 °C
Chcem, aby sa Chris vystavil chladnej vode na dlhší čas.
V týchto podmienkach by ho však polhodina v kraťasoch mohla zabiť.
Takže toto je test v neopréne.
Ako sa bude pomaly ochladzovať, pocíti, ako mu značne ubúda
svalová sila a úplne sa mu rozhodí koordinácia.
Ja, Liam a Luke sme v teple.
Čo robia?
Chcem vidieť, či to Chris ustojí a dokáže sa hýbať.
Uvidíme, o koľko ťažšie je pádlovať.
Dobre. Ide Mick.
Fíha!
Na konci trochu poskočí. Krása!
Začal som surfovať, keď som mal asi desať.
Nie je zlé byť surfovaním posadnutý.
Ale toto je ako pobyt na inej planéte.
Celkom drastický zážitok.
Ideš. Naskoč.
To je Chris.
Dopredu! Ideš!
Áno!
Super!
Ozajstná otočka! A dobrá vlna!
Paráda!
Chris ma na surfe len tak neohúri,
ale týmto na mňa urobil dojem.
Na začiatku máte pocit, že vyhrávate.
-V poriadku? -Strašne ťažko sa pláva.
Ale potom… vám začne byť naozaj chladno.
Teraz sú veľmi ďaleko.
Je to tam šialené.
Cítim, ako mi chlad vycuciava silu z rúk.
Je ťažšie manévrovať.
Mám rozhodenú rovnováhu…
a momentálne sa cítim celkom zraniteľný.
Dáva si pauzu.
Panebože.
-Vyzerá… -Je zaskočený.
Panebože.
Je brutálna zima.
V tomto momente mám dosť.
Aké to bolo?
Bol to silný zážitok.
-Trochu strašidelný. -Áno.
Vrátila sa búrka a začali padať krúpy,
ani som nevidel vlny.
-Mal som dážď v očiach. -Áno.
-Je to úplne iná hra. -A všimol som si
aj chlad vetra.
-Cítili ste to tam? -Jasné.
A nakoniec, keď som už nechytal vlny,
už mi začalo byť chladnejšie.
A keď ti je chladno, bolí to, však?
Áno. Akoby sa ti do všetkých prstov zabodávali nože.
Celkovo by si pravdepodobne urobil všetko preto,
-aby si sa vyhol takému surfovaniu. -Áno.
Klobúk dole, chlapi.
Bolo to tam celkom divoké.
Taký chlad je úplne absurdný a úplne iný ako čokoľvek, čo som zažil.
Myšlienka, že budem plávať bez výstroje a neoprénu,
čohokoľvek…
sa stáva naozaj
intenzívnou a desivou realitou.
Myslím, že Chris si zaslúži prestávku od chladu.
Majú tu aj iný spôsob, ako podporiť dlhovekosť.
Na opačnej strane stupnice teplomera.
Ross ma spojil s Dr. Peterom Attiaom, odborníkom na dlhovekosť.
Dobre.
Je to intenzívne.
Ale Peter verí, že pravidelné sauny môžu podporiť moje dlhodobé zdravie.
Teraz, keď sme len prišli, Chris, vám skontrolujem tep.
Dobre.
Máte asi 64 tepov za minútu.
Teplota nám však stúpne
-asi na 90 stupňov Celzia. -Áno.
O pár minút to skontrolujeme.
Asi si musím na to teplo zvyknúť.
Je nám nepríjemne, lebo nám je horúco.
A naše telo reaguje tak, že sa nás snaží ochladiť.
-Áno. -A tak srdce viac pumpuje,
aby vám rýchlo posielalo krv smerom von z tela.
Je známe, že cvičenie pomáha proti srdcovo-cievnym ochoreniam,
ale aj sauna má podľa mňa mnoho takýchto prínosov.
-Ako taký tréning. -Presne.
Áno, už máte asi 135 tepov.
Asi dvojnásobok oproti začiatku.
Ukazuje nám to,
aká prospešná je záťaž, že?
-Áno. -Keď doprajeme telu hocijakú záťaž,
núti nás to prispôsobiť sa, vyvíjať sa a meniť.
Áno. Naše telo chce zostať v určitom teplotnom rozsahu.
Práve teraz sami seba tlačíme ďaleko zo zóny pohodlia.
A v procese prispôsobenia sa nás telo chráni tým, že zvyšuje
produkciu špeciálnych molekúl nazvaných „proteíny teplotného šoku“,
ktoré sú mimoriadne účinné v boji proti chorobám.
Rád si o sebe myslím, že navonok vyzerám zdravý.
VO VNÚTRI ĽUDSKEJ BUNKY BUNKA
Ale vnútri, hlboko v bunkách, sa hromadí kopa molekulárneho odpadu
v dôsledku starnutia. Nahromadenie tohto odpadu môže viesť…
DEMENCIA CHOROBY SRDCA
…k vážnym problémom v staršom veku.
RAKOVINA
Ale žeravé teplo sauny povie môjmu telu, aby poslalo upratovaciu čatu…
proteíny tepelného šoku.
Títo mini hrdinovia si poradia s odpadom
a urobia v mojich bunkách poriadne jarné upratovanie.
Takéto veľké teplo mi zvýši tep a uvoľní proteíny teplotného šoku,
a to môže mať zázračné účinky.
Sauna má najväčší prínos v dvoch oblastiach,
na srdcovo-cievne ochorenia, teda o 50 percent znižuje
riziko úmrtia, a na Alzheimerovu chorobu,
-znižuje riziko asi o 65 lebo 66 percent. -Páni.
Tieto účinky presahujú účinky akéhokoľvek lieku.
Neuveriteľné.
A to len ak budete pravidelne chodiť do sauny s teplotou asi 75 °C.
Takúto liečbu na predpis by som zvládol.
Ale práve teraz…
mám nevybavené účty s chladom.
JEDEN DEŇ DO PLÁVANIA V ARKTÍDE OPAKOVANÉ VYSTAVENIE
Tak, chlapci, ako sa cítime?
-Uf. -Tiež si myslím.
Moje plávanie sa blíži, v tréningu sa nesmie poľaviť.
-Máte niečo v pláne? -Ja si myslím…
budem úplne úprimný, keď sme tu.
Nemyslím si, že sa dá nejako aklimatizovať.
Myslím, že vám musí byť čo najchladnejšie a čo najčastejšie.
Poďme!
Dobre.
Moji bratia a kamaráti sa mi doteraz len smiali.
Takže nastáva odplata.
Ross tvrdí, že každý úder chladu pomôže skrotiť moje reakcie.
Máme tu ďalší druh arktického mučenia.
-Ideme. -Do toho.
Poďme.
My s bratmi veľmi radi súťažíme.
Zapojíme sa všetci.
-Ideme na to. -Do toho.
Dostaň ho. Kam s ňou ide?
Musím aj v chlade stále používať svaly…
…a zachovať si koordináciu.
Alebo sa aspoň pokúsiť.
Ross tvrdí, že opakované vystavovanie sa
by nakoniec malo prelomiť odpor tela voči chladu.
Áno!
-Uf. -Ako sa cítime, chlapci?
-Vlastne… -Bolo mi na zvracanie.
-Ja som bol v úplnej agónii. -Hej.
Je nejaký rozdiel, ak na to trénuješ?
Ani neviem, či to je menej nepríjemné alebo si jednoducho
na to nepohodlie viac zvykneš. Keď to urobíš viackrát,
povieš si, dobre,
takto to je.
Ale neviem, či sa v mojom tele niečo radikálne zmenilo,
lebo to je stále dosť nepríjemné.
Je to dosť neuveriteľné.
-Áno. -Vďaka.
Myslím si, že robiť veci, ktoré bolia, je prínosné.
Veci, ktoré vás otestujú,
ktoré sú ťažké.
Snažiť sa prekročiť hranice toho, čo považujeme
-za možné. A to je… -Je to aj v hlave.
Musíš preučiť svoju myseľ, zmeniť ju, aby pochopila,
že treba len nájsť spôsob, ako to prekonať.
Áno.
Treba sa hýbať a nenechať telo rozpadať sa.
Áno. Treba využiť každú príležitosť, aby sme mali dlhší,
zdravší a šťastnejší život.
No nielen mali dlhší život, ale zároveň boli aj silní.
Hlavne, ak máš deti, chceš sa hrať s vnúčatami,
stále byť aktívny…
A behať po snehu a skákať do oceánu.
-A získaš tým aj mentálnu odolnosť. -Áno, uvedomíš si,
-že si to dokázal. -Hej.
Máš pocit zadosťučinenia, že si bežal cez sneh a vrhol sa
do trojstupňovej vody
a potom bežal naspäť.
Áno. A myslím, že je niečo na tom, čo hovoril Ross.
Začali sme byť veľmi pohodlní.
Doma si kúrime, nosíme teplé oblečenie. Nie sme zvyknutí
na žiadne nepohodlie. Tá úvodná ručná brzda
je len emocionálna odpoveď tela, ktoré sa chce ochrániť.
Telo má však v zásobe oveľa viac
a my sa musíme prekonať.
Áno.
Myslím, že sa ľahko hovorí o zžití sa s chladom,
keď sedíte v horúcej kadi.
Plávanie bude v skutočnosti úplne iná úroveň.
Úprimne, je to pre mňa celkom skľučujúca vyhliadka.
No pre jedno spoločenstvo v Japonsku je skutočnosť, že chlad je skľučujúci,
pravou pointou a vedie k pozitívam, ktoré presahujú fyzickú stránku.
Keď vstúpite do hôr,
môžete otestovať svoje schopnosti vydržať rôzne druhy utrpenia.
REGIÓN KANSAI, JAPONSKO
Stať sa mníchom Šugendó si vyžaduje roky tréningu.
Pre niekoho to znamená nový začiatok.
Ako pre pána Šinba, ktorý do rádu vstúpil po smrti manželky.
Už som nevidel zmysel života.
Veľmi som trpel.
Potom som sa stretol s rádom Šugendó.
Dnes bude po prvýkrát
pán Šinbo čeliť skutočne desivej skúške…
vodopádu.
Tento prúd roztopenej vody, priamo zo snehových polí hore po prúde,
je taký studený, že môže spôsobiť zástavu srdca.
Aby skúškou prešiel, musí vydržať mrazivý spád…
až kým nebude majster spokojný.
Účinok studenej vody
je ako elektrický šok.
Vystavíte sa situácii, keď cítite strach.
To je podstata skúšky.
Jeden príbeh hovorí o úhoroch.
Ak do akvária dáte predátora, ako je sumec…
vraj prežije viac mladých úhorov.
Ľudia tiež vynikajú tvárou v tvár nepriazni osudu.
To sa snažíme dosiahnuť.
Zažil som veľkú traumu,
ale vďaka týmto skúškam som sa vyrovnal s minulosťou.
Keby som sa stretol so svojím mladším ja, povedal by som,
že všetko bude v poriadku.
Aj keď zažiješ utrpenie,
budeš v poriadku.
Viem, že extrémne teploty môžu pomôcť v boji proti fyzickému úpadku.
Ale počas dlhého života sa určite objavia aj duševné výzvy.
Rituály Šugendó ukazujú, že postaviť sa čelom strachu
a vydržať chlad môže posilniť myseľ.
Urobiť to tak sústredene a ladne…
to je skutočne inšpirujúce.
DEŇ PLÁVANIA
Čo ak to nezvládneš?
-Tak ma vylovíte! -Ja tam nevleziem.
-Vieš, že už začalo aj snežiť? -Sneží, áno.
-Veľa šťastia. -Vďaka.
Potešujúce.
Hej.
-Asi som sa pomiatol. -Áno.
Moja výzva je doplávať k tej bójke.
Dvestotridsať metrov v takmer zamrznutej vode.
Ale viem, prečo som tu.
Vydržať extrémne podmienky mi môže pomôcť bojovať proti chronickému zápalu,
zvládať bolesť a podporiť imunitný systém.
Môže to uviesť do pohybu opravy v bunkách a dokonca zlepšiť psychickú pohodu.
Nastal čas pozbierať sa a urobiť, čo treba.
ZÁCHRANKA
A Ross je vzadu…
Je to tu.
A musím priznať. že som nervózny, lebo napriek tréningu
je to nezmapované územie… môže sa všeličo pokaziť.
-Ahoj, chlapci. -Ahoj.
-Teší ma, Tom.
-Ja som Ross. Ahoj. -Ako sa máme?
Ahoj, v pohode?
Áno.
Pri plávaní budeš mať k sebe priviazaný plavák.
Keby sa niečo dialo, môžeš sa ho chytiť.
Musíme ho mať alebo…
Áno, hlavne v ľadovej vode.
Keby sa niečo naozaj pokašľalo a potopil si sa,
stále ho máš priviazaný,
takže ho vezmeme a nájdeme ťa.
Samozrejme to bude oveľa ťažšie než čokoľvek, čo si kedy robil.
Poriadne ti stuhnú svaly a stratíš koordináciu.
A keď vylezieš z vody, nemôžeš sa zahriať príliš rýchlo,
lebo budeš mať v končatinách veľa studenej krvi
a ak sa ti bude rýchlo vracať do srdca,
môže to spôsobiť veľké problémy.
Musíme ťa zahriať pomaly a postupne.
Nedaj sa, prosím, zmýliť. Je to brutálne plávanie.
Budeš lapať po dychu, oproti tebe protivietor.
Ideš doslova v ústrety nebezpečenstvu.
Takže vyrazíš, budeš reflexívne lapať po dychu, hovoriť si,
čo sa to, dopekla, deje. Ak zrazu poviem,
že ideš von, dôveruj mi. Bude to pre tvoju bezpečnosť.
Ak to preženieš, ak prekročíš bod,
kedy by si mal vyjsť von, existuje reálne riziko, že zomrieš.
Aha.
-Odtiaľto. -Tu?
Áno.
Tak tu začneme, dobre?
Viem, že je všetko zabezpečené a že sú okolo mňa ľudia.
Ale som naozaj nervózny.
Počasie si robí svoje,
more je rozbúrené, je veterno.
Je mrazivo.
Uvedomujem si realitu.
Dve minúty!
Chcem od teba kontrolovanú a pokojnú agresiu.
Keď tam vojdeš, chcem od teba len
sebaisté zábery. Prekonaj reflexívne lapanie po dychu.
Tak do toho.
Ideš na to!
-Áno! -Áno, Chris.
Počasie sa rýchlo zhoršuje.
Áno.
Áno. Vietor zosilnel o 18 kmh.
-Áno. Je to divočina. -Doslovne.
Mám tu bratov, povzbudzujú ma.
Takže to vlastne musím urobiť.
Som zrazu dosť nervózny.
To napätie… je desivé.
Ale najväčšia motivácia je…
že to nie je boj proti chladu…
je to šanca bojovať proti smrti a chorobám.
Boj proti možným účinkom času.
Sústreď sa na dych a telo ťa bude nasledovať!
TEPLOTA VODY 2,2 °C
Ide na to!
Ten okamžitý šok je veľmi intenzívny.
Voda je oveľa chladnejšia než čokoľvek predtým.
Myslím len na to, aby som to mal čo najrýchlejšie za sebou.
A tak vyštartujem.
-Už si skoro tam! -Do toho, Chriso!
Do toho!
Ide mu to veľmi dobre. Drží si dobré tempo.
Áno, je skvelý.
Ale po desiatich záberoch… páli to, bolí to.
Búši mi v hlave.
Moje telo kričí: „To je šialené. Čo to robíš?“
Do toho, Chris. Poďme! Dýchaj!
No tak! Jedna ruka, druhá ruka. Sústreď sa na to.
Jedna ruka, druhá ruka.
A vtom ma začne z chladu príšerne bolieť hlava
a začína mi byť poriadna zima.
-Spomaľuje. -Ale nie!
No tak, pokračuj.
Zrazu mám pocit, že mám namiesto rúk a nôh olovo.
Vôbec nemám rovnováhu. Cítim sa úplne paralyzovaný.
Chris, no tak! Ostaň pri mne. Sústreď sa!
Počul som dva veľmi intenzívne a silné hlasy.
Jeden mi hovoril: „Zomrieš.“
-Do toho! -No tak, chlape.
Ale druhý hlas vravel: „V žiadnom prípade!“
No tak, Chris. Zaber!
A zrazu objavíte iné časti seba samého.
Takže zablokujem všetko ostatné a hovorím si…
„Vypadni odtiaľto.“
Pekne! Do toho, chlape.
Ideš!
To je ono!
Myseľ nad hmotou. Bojuj.
Ešte desať. Dokonči to!
-Áno! -Má ju.
Áno, chlape!
Áno!
Ty si zviera.
-Áno, Christo! -Hurá!
Ber si ho.
Poď sem.
-Som malátny. -Ber si ho.
Máme nejaké rukavice?
-Tu sú rukavice. -Poď, sadni si.
Poď sem. Posaď sa.
Sadaj.
Takto som sa ešte nikdy necítil, fyzicky a emocionálne vypätý
v takom krátkom, koncentrovanom časovom úseku.
Áno!
Tento zážitok si budem navždy pamätať.
Urobil si úplne všetko, čo som ti hovoril.
Urobil si všetko a ešte viac.
Zamyslel som sa, ako sme v súčasnosti spohodlneli
a že máme oveľa väčšie schopnosti robiť veci,
ktoré považujeme za nemožné.
Chris, kamery neboli zapnuté. Potrebujeme ešte jeden záber.
Už to nikdy nezopakujem!
Zabudli sme do kamery vložiť film.
Áno!
Máme možnosť žiť dlhšie a lepšie.
Skupinové objatie!
Dokázal si to!
Vystavovať organizmus extrémnym teplotám mi k tomu môže pomôcť.
-Teraz ma rozmrazia. -Áno.
Viem, že moje telo si s tým poradí,
a verím, že hlboko v mojich bunkách sa deje niečo čarovné.
Uvidíme sa v Karibiku.
-Presedlal som na zimu. Adaptoval som sa. -Úplne.
Áno.
-To bolo niečo. -Dobrá práca.
Paráda.
Ten chlad mi vlastne nikdy nevadil.
ABY CHRIS ZARADIL DO ŽIVOTA ŠOK, PLÁNUJE:
No páni. Nech sa páči.
RANNÝ ĽADOVÝ KÚPEĽ TRIKRÁT ZA TÝŽDEŇ
PRAVIDELNÚ 20-MINÚTOVÚ SAUNU PRI ASI 80 STUPŇOCH
POSLEDNÝCH 30 SEKÚND SA VŽDY SPRCHOVAŤ STUDENOU VODOU
Preklad titulkov: Petra Činčalová